SUID-AFRIKAANSE RADIOLIGA 
SARLNUUS SONDAG 13 APRIL 2003 


U luister na amateurradiostasie ZS6SRL van die Suid-Afrikaanse Radioliga, die 
nasionale vereniging vir amateurradio in Suid- Afrika, met `n nuusbulletin wat 
elke Sondag om 08:15 Sentraal Afrika Tyd (SAT) in Afrikaans en om 08:30 SAT 
in Engels uitgesaai word. 


Hierdie bulletin is ook op die webwerf van die SARL by www.sarl.org.za, en op 
pakketbulletinborde beskikbaar. 


In die nuus vandag; 

SARL HAMNET KOMPETISIE 

ZS3BLUE SPESIALE GELLENTHEIDSTASIE 

SA AMSAT HOU AMSATCON 2003 

SARL WEBWERF SKUIF 

Bly ingeskakel vir meer besonderhede hieroor en ander nuusitems. 


Besoek ook die SARL-webblad of skakel die SARL-kantoor wat vanaf 09:00 tot 
13:00 op weeksdae oop is by telefoon 011 675-2393 vir inligting oor hoe om by die 
SARL aan te sluit, boekverkope en alle verwante amateurradio-aangeleenthede. 


Die SARLnuusdiens nooi klubs en individue om nuus aangaande amateurradio 
op die webwerf van die SARL te plaas by www.sarl.org.za/newsinbox.asp nie 
later nie as die Donderdag wat die bulletin voorafgaan, in te stuur. Indien 
moontlik stuur dit asb in Afrikaans sowel as Engels. Let wel die ou adres 
news@sarl bestaan nie meer nie. 


U luister na ZS6SRL. 
Die nuus volg in besonderhede: 
SARL HAMNETKOMPETISIE 


Vanmiddag vanaf 14:00 tot 16:00 SAT gaan die jaarlikse SARL Hamnet 40 me- 
ter gesimuleerde noodkompetisie op die lug wees. 

Amateurs kan deelneem in vier kategorieë wat strek van enkeloperateur mo- 
biele of draagbaar tot multi-operateur draagbaar tot basisstasie. Amateurs in 
Suid-Afrika, Namibië, Botswana, Zimbabwe, Swaziland, Mozambigue, Lesotho, 
Marioneiland en Suid- Afrikaanse Antarktika kan deelneem en slegs kontakte 
met, hierdie amateurs is geldig vir hierdie kompetisie. 


Met die lekker weersomstandigehede is hierdie net die geleentheid om `n piekniek- 
mandjie te pak, `n veldstasie op te rig en aan die kompetisie deel te neem. Die 
reëls van hierdie gewilde kompetisie is in die week aan tak- en klubsekretarisse 
gestuur. 

Die reëls is ook op die SARL se webwerf by www.sarl.org.za, beskikbaar. 


ZS3BLUE SPESIALE GELEENTHEIDSSTASIE 


'n Groep van vyf amateurs van die Boland Amateurradioklub gaan `n spesiale 
geleentheidstasie tydens die Paasnaweek by Verneukpan, tussen Brandvlei en 
Van Wyksvlei in Boesmanland oprig. Die stasie met die roepsein Z$S 3 BLUE 
herdenk die 1929 poging van Sir Malcolm Campbell om die wêreld landspoe- 
drekord in sy renmotor Bluebird te verbeter. Campbell het 218 myl per uur 
(351 km/h) behaal maar kon nie Majoor Seagrave se rekord op daardie stadium 
klop nie. 


Werking sal op die HF-bande wees met ESB, PSK31 en SATV. SATV- prente 
sal gedurende Saterdag op elke gelyke uur uitgestuur word. 

'n Spesiale @SL-kaart sal vir alle OSOs, digitale en ander beskikbaar wees.. @SL 
via die Boland Amateurradioklub 


PADVEILIGHEID TYDENS DIE PAASNAWEEK 


Baie mense in Suid-Afrika gaan tydens die Paasnaweek en die langnaweek 
daarna op die paaie wees. Radioamateurs oor die land word gevra om die 
voorkeur Hamnetfrekwensies te monitor en waar nodig hulp te verleen. Bestuur 
asseblief versigtig as jy die naweke gaan rondry en geniet die wegbreekkans. 


SA AMSAT KRY BORGSKAP VIR AMSATCON 2003 


SA AMSAT het `n borgskap van R5 000 van WorldSpace Southern Africa verkry 
vir die Amateurradio Satellietkomferensie wat op 24 Mei 2003 by die Nasionale 
Amateurradiosentrum in Gauteng gehou gaan word. 


Bykomend het WorldSpace ook `n WorldSpace satelietontvanger beskikbaar ges- 
tel. Hierdie ontvanger gaan gewen word deur een van die deelnemers wat die 
konferensie bywoon. 


Voorleggings wat reeds ontvang is sluit in: “Weather Satellites for Schools”, “Re- 
ception of weak signals” en “Getting up and running an OSCAR 40 station”. As 
jy graag `n voorlegging wil maak tydens AMSATCON 2003, stuur `n opsomming 
teen 15 April aan saamsat@intekom.co.za. 


Om te bespreek besoek die SARL Webwerf by www.sarl.org.za, vir inligting of 
stuur `n e-pos aan saamsat@intekom.co.za om konferensiedokumente en gereëlde 
opdaterings te ontvang. 


VOLGENDE INTEGNET OP 18 MEI 


Die volgende INTEGNET word op Sondag 18 Mei gehou. Maak `n aantekening 
in jou dagboek en reël dat jou tak of klub aansluit by die netwerk. Stuur 
die besonderhede van die telefoonnommer wat ingeskakel moet word by die 
Telekonferensie en die herhaler wat gekoppel gaan word aan armi@sarl.org.za. 


ZSIRBN ROBBENEILAND DXPEDISIE 'N SUKSES 


Op Donderdag 3 April het `n voorspan, bestaande uit Vidi ZS1EL, Kosie ZS1SR 
en Malcolm ZS1MG, kamp opgeslaan in die leë ligtoringbeampte se huis op die 


eiland. Hulle het `n drieband yagi en `n GERV opgerig en het vanaf 17:00 SAT 
begin met ESB- werking. 


Phil G&3SWH, David GSUNA en Andrew ZS1TAN, het Vrydag by hulle aangesluit. 
Hierdie drie het die GG-stasie opgerig, wat `n versterker ingesluit het wat deur 
die Kaapstad Amateurradiosentrum aan hulle geleen is. Phil se bagasie is deur 
die lugredery verlê, maar Bud, ZS1B, het hulle uitgehelp met 'n morsesleutel 
wat hy by die Waterfront afgee het. Dit is nou amateurgees. Die tweede stasie 
is vinnig opgerig in die ligtoring se kantoor en daar is van `n omgekeerde V 
gebruik gemaak wat vanaf die bopunt van die ligtoring gespan is. Daar was 
genoeg spaartoerusting dat `n tweede GG-stasie in die kombuis opgerig kon 
word, gebruik is gemaak van die G5RV as die ESB stasie die yagi gebruik het. 
A1 die stasies het skootrekenaars vir logdoeleindes gebruik. 


Die operateurs het in skofte gewerk om die twee of drie stasies 24 uur per dag 
te bedien. Voortplanting het gewissel met baie kwyning op die bande. Dit was 
interesant dat veral die ESB- stasie swak seine ontvang het maar is eerlike 57 
tot 59 seinrapporte gegee. Die radios is gewissel in geval daar met die ontvanger 
probleme was, maar met die nuwe radio is dieselfde tendens waargeneem. 


Die ZS1RBN-span is op alle bande met baie belangstelling begroet en ongeveer 
6 500 @SO's is oor die naweek gemaak. Die veerboot wat om 10:30 die Maandag 
die span van die eiland so afhaal was tot 16:00 vertraag, dus het die span so `n 
paar ure meer gehad om stasies te werk. Hulle het moeg teruggekeer maar baie 
tevrede dat die ekspedisie `n sukses was. @SL-kaarte moet gestuur word aan 
Phil G3SWH, of direk met 'n geadresserde koevert en posgeld aan 21 Dickenson's 
Grove, Congresbury, Bristol, BS49 5HO, U.K, of via die RSGB-buro. 


SARL WEBWERF GESKUIF 


Richard, ZS2CLI, die SARL se Webmeester rapporteer dat die SARL se webwerf 
na 'n nuwe rekenaarbediener geskuif is, met gebruik van die nuutse tegnologie 
wat beskikbaar is. Alhoewel die skuif nie die werking van die webwerf behoort 
te beinvloed nie, word gebruikers gevra om enige onreëlmatighede te rapporteer 
wat in die volgende paar dae te voorskyn mag kom. Dit sal Richard en sy span 
help om enige gremlins te vang wat miskien in die stelsel is. 


NUWE METODE VAN NUUS INDIEN 


Onthou, die nuwe metode vir die indien van nuusitems vir die SARL nuusbul- 
letins is om aa die SARL webwerf te koppel by www.sarl.org.za/newsinbox.asp 
en die nuusitem in die ruimte wat voorsien word in te tik of om tyd en geld te 
spaar, die die item vooraf in teksformaat te tik, te kopieër en dit in die ruimte 
te plak (paste). Klik dan in die “send item”-spasie en diskonnekteer nadat die 
berig versend is. A1 die bulletinopstellers sal wanneer hulle e-pos aflaai die item 
ontvang. 


VERANDERINGS IN FREKWENSIE EN TYD VAN ARMIUITSENDINGS 


Net `n herinnering daaraan dat reeds vanaf 30 Maart die uitsending van Amateur 


Radio Mirror International om 10:00 SAT die 21560 kHz-frekwensie deur 17815 
kHz vervang is. Die uitsending op 9750 kHz gaan onveranderd voort. Die 
heruitsending op Maandagaande geskied om 21:00, dit wil sê een uur later as 
voorheen maar die frekwensie bly onveranderd op 3215 kHz. 


DAGBOEK VAN GEBEURE 

Maak `n aantekening in jou dagboek oor die volgende aktiwiteite: 
138 April SARL HAMNET 40 Meterkompetisie; 

18 - 21 April ZS3BLUE vanaf Verneukpan in die Noord-Kaap; 

18 April Wêreld Amateurradiodag; 

27 April SARL President se Net; 

10 Mei Scopex-Uitstalling by die SA Militêre Museum, en ZS6NOM op die lug; 
ook die BHF Digitale Werkswinkel (meer inligting later); 

17 Mei Radio Amateur Eksamen; 

18 Mei SARL INTEGNET; 

24 Mei AMSATGON 2003 by die NARS; 

28 June Tuiskonstuksie Opedag by die Wesrandklub. 


Hierdie bulletin is saamgestel deur Dennis, ZS4BS, en gelees deur ........ vanuit 
AS 'N diens aan radioamateurs, kortgolfluisteraars en elektronikaentoe- 
siaste. 
Die SARL nooi u ook om Sondae om 10:00 na Amateur Radio Mirror Interna- 
tional op 17 815, 9 750 en 7 082 kHz en 145,625 MHG in die Oos Londen-, 145,650 
in die Durban en 145,750 MHZ in die Pretoriagebied te luister. `n Heruitsending 
kan Maandagaande om 21:00 SAT op 3215 kHz gehoor word. ARMI word deur 
Telkom en Sentech geborg. 


U het geluister na ZS6SRL, dankie dat u by ons aangesluit het. Baie dankie 
aan diegene wat items vir die bulletins verskaf en aan al die amateurs wat so 
gereëld die herleidings waarneem. 


Hierdie Afrikaanse uitsending eindig nou en SARLNUUS wens u `n aangename 
week toe. 


Totsiens almal. 


/EX 


